**Stanovisko**

**hlavnej kontrolórky k návrhu Záverečného účtu obce Horné Semerovce za rok 2019.**

V zmysle § 18f ods. 1 písm. c) zákona č. 369/1990 Zb. o obecnom zriadení v znení neskorších predpisov

**predkladám**

odborné stanovisko k návrhu záverečného účtu obce Horné Semerovce za rok 2019

Podkladom pre spracovanie odborného stanoviska bol návrh Záverečného účtu obce Horné Semerovce za rok 2019, ktorý vypracovala účtovníčka Obecného úradu Helena Fajčíková.

Vypracovanie odborného stanoviska k návrhu  záverečnému účtu obcepred jeho schválením v obecnom zastupiteľstve vyplýva z ustanovenia § 18 f bod 1 písmeno c zákona SNR č.369/1990 Zb. o obecnom zriadení v znení neskorších predpisov.

V stanovisku sa hodnotia:

- náležitosti návrhu záverečného účtu obce

- údaje o plnení rozpočtu

- aktíva a pasíva

- stav a vývoj dlhu

- poskytnuté dotácie a finančné výpomoci

Povinnosť zostavenia záverečného účtu určuje § 16 zákona NR SR č. 583/2004 o rozpočtových pravidlách územnej samosprávy a o zmene a doplnení niektorých zákonov v znení neskorších predpisov.

Záverečný účet obce Horné Semerovce je definovaný ako usporiadaná sústava ukazovateľov, ktoré charakterizujú výsledky hospodárskej činnosti obce za uplynulý rok. Je to dokument, ktorý prezentuje výsledky rozpočtového hospodárenia obce za rozpočtový rok a majetkovú situáciu za účtovné obdobie, ktorým je spravidla kalendárny rok.

Záverečný účet obce podľa § 16 ods. 5 zákona č. 583/2004 Z. z. o rozpočtových pravidlách územnej samosprávy obsahuje najmä údaje o plnení rozpočtu v súlade s rozpočtovou klasifikáciou. Tieto údaje sa preberajú z podkladov finančných výkazov obce a z finančných výkazov zriadených rozpočtových organizácií.

Záverečný účet obsahuje porovnanie údajov skutočnosti vo vzťahu k rozpočtu vrátane jeho aktualizácií. Cieľom ročnej účtovnej závierky je poskytnúť pravdivý obraz o stave majetku obce, jej záväzkov a pohľadávok a zároveň uzatvoriť jej rozpočtové hospodárenie.

**Podľa §16 ods.12 zákona č.583/2004 Z. z. o rozpočtových pravidlách územnej samosprávy v znení neskorších doplnkov a zmien musí byť návrh záverečného účtu prerokovaný OZ najneskôr do šiestich mesiacov po uplynutí rozpočtového roka. Táto podmienka zákona je splnená.**

Podkladom na vypracovanie záverečného účtu bola účtovná závierka, ktorá obsahuje účtovné výkazy:

* Súvahu, ktorá vyjadruje stav majetku obce, poskytuje informácie o majetku obce a zdrojoch jeho financovania v peňažnom vyjadrení k určitému dátumu,
* Výkaz ziskov a strát, ktorý vyjadruje zmenu majetku obce v danom roku, poskytuje pohľad na činnosti, ktoré obec uskutočnila počas účtovného obdobia
* Poznámky, ktoré obsahujú informácie, ktoré nie sú obsiahnuté v súvahe a vo výkaze zisku a strát, resp. obsahujú podrobnejší popis položiek v týchto výkazoch a informácie, ktoré nespĺňajú podmienky ich vykázania vo výkazoch.

1. **VÝCHODISKA SPRACOVANIA ODBORNÉHO STANOVISKA K NÁVRHU ZÁVEREČNÉHO ÚČTU**

Účelom stanoviska hlavného kontrolóra je odborné posúdenie všetkých aspektov a náležitostí predloženého návrhu záverečného účtu ,ktorými musí záverečný účet obce zo zákona disponovať

**1. Spracovanie stanoviska k záverečnému účtu obce Horné Semerovce za rok 2019**

Spracovanie stanoviska k záverečnému účtu obce Horné Semerovce za rok 2019 bolo posudzované na základe dvoch hľadísk a to:

* zákonnosť predloženého návrhu záverečného účtu obce Horné Semerovce za rok 2019 a
* metodická správnosť zostavenia návrhu záverečného účtu obce Horné Semerovce za rok 2019.

**2. Zákonnosť predloženého návrhu záverečného účtu obce Horné Semerovce za rok 2019.**

**a/ Súlad so všeobecne záväznými právnymi predpismi**

Návrh Záverečného účtu Horné Semerovce za rok 2019 bol vypracovaný v súlade s právnymi normami, ktoré definujú pravidlá a rámcové východiská pre rozpočtovanie príjmov a výdavkov:

* zákon č. 523/2004 Z. z. o rozpočtových pravidlách verejnej správy v znení neskorších predpisov,
* zákon č. 583/2004 Z. z. o rozpočtových pravidlách územnej samosprávy v znení neskorších predpisov,
* zákon č. 369/1990 Zb. o obecnom zriadení v znení neskorších predpisov,
* zákon č. 564/2004 Z. z. o rozpočtovom určení výnosu dane z príjmov územnej samospráve v znení neskorších predpisov,
* nariadenie Vlády SR č. 668/2004 Z. z. o rozdeľovaní výnosu dane z príjmov územnej samospráve,
* zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov,
* zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov,
* opatrenie MF SR č. MF/010175/2004-42 zo dňa 8. 12. 2004 v znení neskorších predpisov,
* zákon č. 431/2002 Z. z. o účtovníctve v znení neskorších predpisov.

Návrh záverečného účtu obce Horné Semerovce spĺňa náležitosti ustanovené v **§16 ods. 5,** zákona **č. 583/2004 Z. z**. o rozpočtových pravidlách územnej samosprávy v znení neskorších predpisov.

**b/ Súlad so všeobecne záväznými nariadeniami obce Horné Semerovce**

Návrh záverečného účtu bol spracovaný v súlade so Smernicou - Zásady hospodárenia s finančnými prostriedkami obce Horné Semerovce

**c/ Dodržanie informačnej povinnosti**

Návrh záverečného účtu bol verejne sprístupnený ----------- **2020** na úradnej tabuli a internetovej stránke obce Horné Semerovce v zákonom stanovenej lehote, t.j. viac ako 15 dní pred jeho schválením v súlade s § 9 ods. 2 zákona č. 369/1990 Zb. o obecnom zriadení a a § 16 ods. 9 zákona č. 583/2004 Z. z. o rozpočtových pravidlách územnej samosprávy.

**d/ Dodržanie povinnosti auditu**

Obec je povinná účtovnú závierku dať overiť audítorovi. Táto povinnosť jej vyplýva z ustanovenia § 9 ods. 5 zákona č. 369/1990 Zb. o obecnom zriadení v znení neskorších predpisov a § 19 ods. 1 písm. c) zákona č. 431/2002 Z. z. o účtovníctve v znení neskorších predpisov.

Obec Horné Semerovce v súlade s ustanovením § 16 ods. 3 zákona č. 583/2004 Z.z. o rozpočtových pravidlách územnej samosprávy a § 9 ods. 4 zákona č. 369/1990 Zb. o obecnom zriadení, splna každoročne povinnosť a dáva si overiť účtovnú závierku audítorom Audítorskú správu obvykle prejednáva na obecnom zastupiteľstve v zákonom stanovenom termíne t.j. do 31.12. bežného roka.

**3. Metodická správnosť zostavenia návrhu záverečného účtu obce Horné Semerovce za rok 2019.**

Predložený návrh záverečného účtu bol vypracovaný v súlade s ustanovením § 16 zákona č. 583/2004 Z.z. o rozpočtových pravidlách územnej samosprávy.

a) údaje o plnení rozpočtu v členení podľa § 10 ods. 3 tohto zákona v súlade s rozpočtovou klasifikáciou,

b) bilanciu aktív a pasív,

c) prehľad o stave a vývoji dlhu,

d) prehľad o poskytnutých zárukách

e)prehľad o poskytnutých dotáciách podľa § 7 ods. 4 a § 8 ods. 5 v členení podľa jednotlivých príjemcov,

f) údaje o nákladoch a výnosoch podnikateľskej činnosti

Údaje o plnení rozpočtu boli spracované podľa rozpočtovej klasifikácie v súlade **s Opatrením MF SR č. MF/010175/2004-42, ktorým sa ustanovuje druhová, organizačná a ekonomická klasifikácia rozpočtovej klasifikácie** v znení opatrenia z 28.3.2006 (č. MF/008978/2006-421), opatrenia z 23. Apríla 2008 (č. MF/009212/2008-421) a opatrenia z 20. Mája 2010 (č. MF/011928/2010-421, opatrenia z 18.8.2010 (č. MF/021218/2010-421), opatrenia z 29.10.2010 (č. MF/025825/2010-421), opatrenia z 20.2.2012 (č. MF/010211/2012-421),ktorá je záväzná pri zostavovaní rozpočtov územnej samosprávy. Podľa nej sa jednotne určujú a triedia príjmy a výdavky rozpočtu vrátane ich vecného vymedzenia a finančné operácie s finančnými aktívami, ktorá je záväzná pri zostavovaní rozpočtov územnej samosprávy.

Návrh rozpočtu bol spracovaný podľa rozpočtovej klasifikácie v súlade s opatrením MF SR č. MF/008808/2014-411, ktorým sa ustanovuje druhová klasifikácia, organizačná klasifikácia a ekonomická klasifikácia rozpočtovej klasifikácie

**Návrh rozpočtu** na rok 2019 až 2021 bol zostavený na základe Príručky na zostavenie návrhu rozpočtu verejnej správy na roky 2019 až 2021 vydané MF SR . Rozpočtované príjmy a výdavky na rok 2019 sú záväznými ukazovateľmi, pričom na nasledujúce dva rozpočtové roky, t. j. na roky 2020 a 2021, sú orientačné a budú sa upresňovať v ďalšom rozpočtovom roku./

Vykázaný výsledok hospodárenia /prebytok- schodok / rozpočtu obce za rok 2019 je zistený v súlade s § 2 písm. b) a c) a § 10 ods. 3 písm. a) a b) zákona o rozpočtových pravidlách územnej samosprávy. Návrh na usporiadanie prebytku rozpočtu je spracovaný v súlade s § 16 ods. 6 až 8 zákona o rozpočtových pravidlách územnej samosprávy.

Rozdelenie prebytku schvaľuje obecné zastupiteľstvo v zmysle zákona o rozpočtových pravidlách územnej samosprávy t.j. previesť najmenej 10 % prebytku do rezervného fondu.

**B. SPRACOVANIE ZÁVEREČNÉHO ÚČTU**

Obec pri zostavení návrhu záverečného účtu postupovalo podľa **§ 16 ods. 1** zákona o rozpočtových pravidlách územnej samosprávy a po skončení rozpočtového roka údaje o rozpočtovom hospodárení súhrnne spracovalo do záverečného účtu.

V súlade s **§ 16 ods. 2 zákona o rozpočtových pravidlách územnej samosprávy** obec musí finančne usporiadať svoje hospodárenie vrátane finančných vzťahov k zriadeným alebo založeným právnickým osobám a fyzickým osobám - podnikateľom a právnickým osobám, ktorým poskytli prostriedky svojho rozpočtu, ako i usporiadať finančné vzťahy k štátnemu rozpočtu, štátnym fondom, rozpočtom iných obcí a k rozpočtom vyšších územných celkov.

Môžem konštatovať, že všetky tieto vzťahy boli riadne vysporiadané a zúčtované **v súlade so zákonom o rozpočtových pravidlách územnej samosprávy a zákonom č 523/2004 Z.z. a rozpočtových pravidlách verejnej správy** v znení neskorších predpisov.

Konštatujem že **návrh záverečného účtu Obce Horné Semerovce bol zostavený a predložený v súlade so všeobecne záväznými predpismi a obsahuje všetky zákonné náležitosti**, vrátane formálnej stránky návrhu a jeho predpísanej štruktúry.

**Predložený návrh záverečného účtu obsahuje povinné náležitosti** podľa § 16 ods. 5 zákona o rozpočtových pravidlách územnej samosprávy:

* údaje o plnení rozpočtu v členení podľa § 10 ods. 3 v súlade s rozpočtovou klasifikáciou,
* bilanciu aktív a pasív,
* prehľad o stave a vývoji dlhu,
* prehľad o poskytnutých zárukách
* údaje o nákladoch a výnosoch podnikateľskej činnosti
* údaje o poskytnutých dotáciách z rozpočtu obce

**Návrh záverečného účtu Obce Horné Semerovce neobsahuje :**

* Údaje o hospodárení príspevkových organizácií v ich pôsobnosti – Obec Horné Semerovce nemá založenú príspevkovú organizáciu.
* hodnotenie plnenia programov obce .Obec Horné Semerovce programový rozpočet nezostavuje . Poslanci schválili možnosť využitia zákona nezostavovať programový rozpočet do počtu 2 000 obyvateľov.

**1. Údaje o plnení rozpočtu**

**Finančné hospodárenie Obce Horné Semerovce v roku 2019 sa riadilo rozpočtom, ktorý bol schválený uznesením Obecného zastupiteľstva číslo : 9/2018 zo dňa: 6.12.2018 .**

|  |  |  |  |
| --- | --- | --- | --- |
|  |  |  |  |

**Schválený rozpočet bol zostavený v skladbe:**

|  |  |
| --- | --- |
| **Bežné príjmy** | **341 159** |
| **Bežné výdavky** | **317 698** |
| **Kapitál. príjmy** | **0** |
| **Kapitál. výdavky** | **0** |
| **Príjmové FO** | **0** |
| **Výdavkové FO** | **23 461** |

**Návrh bežného rozpočtu** na rok 2019 je zostavený ako prebytkový s celkovým objemom bežných príjmov 341 159 €, celkovým objemom bežných výdavkov 317 698 €, s plánovaným prebytkom 23 461 €.

Pri zostavení prebytkového bežného rozpočtu boli dodržané podmienky zákona o rozpočtových pravidlách územnej samosprávy.

**Návrh kapitálového rozpočtu** na rok 2019 je zostavený ako nulový t.j. neboli plánované žiadne príjmy z majetku obce ani výdavky na rozvoj obce..

**Finančné operácie** - návratné zdroje financovania (úvery, pôžičky) použitie zdrojov z minulých rokov (prevod z peňažných fondov ) sú rozpočtované nasledovne: plánované príjmy neboli , plánované výdavky vo výške : 23 461 €

**Celkový rozpočet za rok 2019 vrátane finančných operácií sa javí ako vyrovnaný**

**Rozpočet obce Horné Semerovce bol v roku 2019 nasledovne upravovaný nasledovne:**

Rozpočet bol zmenený trikrát:

* prvá zmena schválená dňa 25. októbra 2019 uznesením č. 40/2019
* druhá zmena schválená dňa 13. decembra 2019 uznesením č. 54/2019
* tretia zmena schválená dňa 19.12.2019 rozpočtovým opatrením

starostu obce č.1/2019

**I. Rozpočtové opatrenie**

**Uznesením č. 40/2019** - Obecné zastupiteľstvo v Horných Semerovciach schválilo I. rozpočtové opatrenie pre rok 2019.

Rozpočet po úprave bol nasledovný:

**Rozpočet v € Návrh úpravy I. Rozp. po úprave**

|  |  |  |  |
| --- | --- | --- | --- |
| **Bežné príjmy** | **341 159** | 28 112 | **369 271** |
| **Bežné výdavky** | **317 698** | 28 442 | **346 140** |
| **Kapitál. príjmy** | **0** | 17 352 | **17 352** |
| **Kapitál. výdavky** | **0** | 29 396 | **29 396** |
| **Príjmové FO** | **0** | 12 374 | **12 374** |
| **Výdavkové FO** | **23 461** | **0** | **23 461** |

**II. rozpočtové opatrenie**

uznesením č. 54/2019 Obecné zastupiteľstvo v Horných Semerovciach schválilo II. rozpočtové opatrenie pre rok 2019.

**Rozpočet v € Návrh úpravy II. Rozp. po úprave**

|  |  |  |  |
| --- | --- | --- | --- |
| **Bežné príjmy** | **369 271** | 35 478 | **404 749** |
| **Bežné výdavky** | **346 140** | 35 139 | **381 279** |
| **Kapitál. príjmy** | **17 352** | 0 | **17 352** |
| **Kapitál. výdavky** | **29 396** | 2 173 | **31 569** |
| **Príjmové FO** | **12 374** | 1 834 | **14 208** |
| **Výdavkové FO** | **23 461** | 0 | **23 461** |

Bežné príjmy boli navýšené o výnosy z podielových daní a o štátnu dotáciu pre ZŠ ktoré boli rovnako premietnuté do bežných výdavkov.

**III. Rozpočtové opatrenie**

* tretia zmena schváleného rozpočtu bola vykonaná dňa 19.12.2019 na základe rozpočtového opatrenia starostu obce pod číslom :1/2019

**Rozpočet v € Návrh úpravy III. Rozp. po úprave**

|  |  |  |  |
| --- | --- | --- | --- |
| **Bežné príjmy** | **404 749** | 791 | **405 540** |
| **Bežné výdavky** | **381 279** | 791 | **382 070** |
| **Kapitál. príjmy** | **17 352** | 0 | **17 352** |
| **Kapitál. výdavky** | **31 569** | 0 | **31 569** |
| **Príjmové FO** | **14 208** | 0 | **14 208** |
| **Výdavkové FO** | **23 461** | 0 | **23 461** |

Štátna dotácia v bežných príjmoch bola účelom určená a premietnutá do výdavkovej časti vo výške 791 €.

**Celkové príjmy po úpravách dosiahli výšku : 437 100 €**

**Celkové výdavky po úpravách sú vo výške: 437 100 €**

**Rozpočtové hospodárenie**

Obce sú povinné pri nakladaní a hospodárení s verejnými prostriedkami dodržiavať pravidlá rozpočtového hospodárenia

K základným rozpočtovým pravidlám patrí:

* účelovosť použitia verejných prostriedkov,
* časovosť použitia verejných prostriedkov,
* hospodárnosť, efektívnosť a účinnosť použitia verejných prostriedkov,
* povinnosť čerpať verejné prostriedky v rozsahu plnenia úloh, ktoré sú zahrnuté v rozpočte subjektu verejnej správy; subjekt verejnej správy nie je oprávnený zaväzovať sa v bežnom rozpočtovom roku na také úhrady, ktoré nemá zabezpečené v rozpočte na bežný rozpočtový rok a ktoré zaťažujú nasledujúce rozpočtové roky z dôvodu nedostatku zdrojov v bežnom rozpočtovom roku,
* povinnosť použiť verejné prostriedky len na krytie nevyhnutných potrieb a opatrení vyplývajúcich z osobitných predpisov,
* dodržiavanie zákonných pravidiel – obmedzení pri poskytovaní preddavkov z verejných prostriedkov, pri prijímaní úverov, pôžičiek a návratných finančných výpomocí, pri vstupe subjektu verejnej správy do úverových alebo pôžičkových vzťahov ako ručiteľa, pri poskytovaní úverov a pôžičiek a pri uzatváraní koncesných zmlúv na stavebné práce.

Obec Horné Semerovce spracovala a predložila Záverečný účet v oblasti plnenia rozpočtu príjmov podľa ekonomickej klasifikácie na úrovni hlavnej kategórie – položky.

Záverečný účet v oblasti plnenia rozpočtu výdavkov je spracovaný a predložený podľa funkčnej klasifikácie na úrovni oddiel a podľa ekonomickej klasifikácie na úrovni hlavnej kategórie .

Údaje o plnení rozpočtu v členení podľa § 10 ods. 3 zákona č. 583/2004 Z. z. o rozpočtových pravidlách územnej samosprávy v znení neskorších predpisov sú v súlade s rozpočtovou klasifikáciou. Podľa tohto zákona v ustanovení § 10 sa rozpočet obce vnútorne člení na:

1. bežné príjmy a bežné výdaje (bežný rozpočet),
2. kapitálový rozpočet
3. finančné operácie.

**Záverečný účet** obce Horné Semerovce je spracovaný v členení schváleného rozpočtu. Obec v hospodárskom roku 2019 mala schválený bežný rozpočet ,kapitálový rozpočet a rozpočet finančných operácií v celkovej výške : **437 100 €** v príjmovej časti a **437 100 €** vo výdavkovej časti ako **vyrovnaný**. Na určenie bežného rozpočtu zákon vymedzuje presné pravidlá v súlade s rozpočtovou klasifikáciou.

**Rozpočet bol schválený bez programového rozpočtu** čo umožňuje zákon obciam do 2 000 obyvateľov. Táto možnosť bola schválená obecným zastupiteľstvom vo VZN o rozpočtovom hospodárení obce Horné Semerovce.

**1.Rozpočet bežných príjmov a výdavkov v €:**

**Plnenie bežných príjmov :**

|  |  |  |  |  |  |
| --- | --- | --- | --- | --- | --- |
|  | **Bežné príjmy:** |  |  | v € |  |
|  | **RO klasifikácia** | **Rozpočet** | **Skutočnosť** | **plnenie v %** |  |
|  | 100 daňové príjmy | 243 760 | 242 388,27 | 99,44 |  |
|  | 200 - nedaňové príjmy | 53 691 | 54 459,47 | 101,43 |  |
|  | 300 - granty transfery | 108 089 | 108065,26 | 99,98 |  |
|  | **Spolu :** | **405 540** | **404 913,00** | **99,85** |  |
|  |  |  |  |  |  |

Ako z hore uvedenej tabuľky vyplýva plnenie bežných príjmov je rovnomerné a v plnej plánovanej výške.

Mierne prekročenie je na nedaňových príjmoch konkrétne na administratívnych poplatkoch kde príjem bol o 231,55 € viac než bol plánovaný.

**Čerpanie bežných výdavkov :**

|  |  |  |  |  |  |
| --- | --- | --- | --- | --- | --- |
|  | **Bežné výdavky** |  |  | v € |  |
|  | **Podľa oddielov** | **Rozpočet** | **Skutočnosť** | **Plnenie v %** |  |
|  | 01- verejná správa | 149 301 | 147 039,93 | 98,48 |  |
|  | 01.7- verejný dlh | 4 415 | 4 053,80 | 91,82 |  |
|  | 02- CO | 108 | 107,60 | 99,63 |  |
|  | 05- odpadové hospodárstvo | 10 7 55 | 9 398,13 | 87,38 |  |
|  | 06.1 – rozvoj bývania | 662 | 847,89 | 128,08 |  |
|  | 06.2 – rozvoj obce | 2 530 | 1985,50 | 78,48 |  |
|  | 06.4- verejné osvetlenie | 2 790 | 2 393,00 | 85,77 |  |
|  | 08.- kultúra | 14 372 | 12 746,79 | 88,69 |  |
|  | 09 – školstvo | 143 788 | 141 530,90 | 70,30 |
|  | 10 – sociálna sféra | 53 349 | 54 024,66 | 101,2 |
|  |  |  |  |  |
|  | **Bežné výdavky spolu:** | **382 070** | **373 948,20** | **97,87** |
|  |  |  |  |  |

Ako z tabuľky vyplýva Obec Horné Semerovce počas hospodárskeho roka sa snažila dodržať schválený rozpočet na jednotlivých oddieloch, pričom vykazuje celkovo **2,13 % úsporu.**

**2. Rozpočet kapitálových príjmov a výdavkov v € :**

**Kapitálové príjmy**

Príjmy boli počas roka doplnené pri I. úprave rozpočtu vo výške **17 408 €** z príjmu predaja pozemkov vo výške : 2 352 € a o štátnu dotáciu pre ZŠ vo výške : 15 000 €.

**Kapitálové výdavky – čerpanie**

Pôvodný rozpočet pri úpravách bol zvýšený na celkovú sumu **31 569 €**

Kapitálové výdavky boli čerpané v skladbe :

|  |  |  |  |  |  |
| --- | --- | --- | --- | --- | --- |
|  | **Kapitálové výdavky** |  |  | v € |  |
|  | **Podľa oddielov** | **Rozpočet** | **Skutočnosť** | **Plnenie v %** |  |
|  | 01. - správa | 2 300 | 1545,18 | 87,18 |  |
|  | 04 - cesty | 700 | 700,00 | 100,00 |  |
|  | 08 - kultúra | 12 996 | 12 968,73 | 99,7 |  |
|  | 09 - školstvo | 15 573 | 13 520,86 | 86,82 |  |
|  | **Spolu:** | **31 569** | **28 734,77** | **91,02** |  |

Čerpanie kapitálového rozpočtu na jednotlivých oddieloch bolo z dôvodu :

* vybudovanie chodníka pri obecnom úrade,
* projektová dokumentácia na strechu múzea
* projektová dokumentácia otoč
* výmena okien na budove ZŠ

**3. Rozpočet finančných operácií príjem – čerpanie**

**Schválený rozp. Skutočn. 2019 % plnenia**

---------------------------------------------------------------------------------------------

Príjmy 14 208 14 208,41 100,00

Výdavky 23 461 20 418,41 87,03

**Čerpanie finančných operácii za rok 2019 bolo na splácanie istín z prijatých úverov.**

**4. výsledok hospodárenia :**

**1/ peňažný výsledok hospodárenia**

|  |  |  |  |  |  |
| --- | --- | --- | --- | --- | --- |
|  |  |  |  |  |  |
|  | **Výsledok hospodárenia** | |  | v € |  |
|  | **Rozpočty:** | **príjmy** | **výdavky** | **prebytok/schodok** |  |
|  | Bežný rozpočet | 404 913,00 | 373 948,20 | + 30 964,80 |  |
|  | Kapitálový rozpočet | 17 352,00 | 28 734,77 | - 11 382,77 |  |
|  | **Spolu** | **422 265,00** | **402 682,97** | **+ 19 582,03** |  |
|  | RO fin. operácií | 14 208,41 | 20 418,41 | - 6 210,00 |  |
|  | **RO celkom** | **436 473,41** | **423 101,38** | **+ 13 372,03** |  |
|  |  |  |  |  |  |

**Celkový výsledok hospodárenia rozpočtu obce Horné Semerovce za rok 2019 je prebytok vo výške : 13 372,03 €**

**Obec Horné Semerovce v roku 2019 dosiahla celkové príjmy vrátane finančných operácií vo výške 436 473,41 € a výdavky vrátane finančných operácií vo výške 423 101,38 €.**

**Do výsledkov hospodárenia sa však zahŕňa iba bežný a kapitálový rozpočet, ktorý vytvára príjmy a výdavky vytvorené v danom roku.**

V zmysle zákona číslo 583/2004 §10 ods.6 do hodnotenia výsledku hospodárenia sa nezahŕňajú finančné operácie, t.j. prostriedky, ktoré zostali na účtoch z predchádzajúceho roka, prevody z peňažných fondov alebo napr. prijaté úvery nakoľko finančné operácie nie sú súčasťou príjmov a výdavkov rozpočtu obce.

**Po vylúčení finančných operácií z rozpočtu ako aj z výsledku hospodárenia obce skutočne vykázaný výsledok hospodárenia za rok 2019 je vo výške : + 19 582,03 € prebytok.**

**2. Návrh na použitie zostatkov na účtoch obce a  finančné usporiadanie výsledkov hospodárenia obce za rok 2019.**

**2a. Výsledok hospodárenia obce za rok 2019 z bežného a kapitálového rozpočtu je prebytok vo výške 19 582,03 € .**

Do výsledku hospodárenia sa v zmysle § 10 ods. 3 písm. a) a b) zákona č. 583/2004 Z. z. zahŕňa iba bežný a kapitálový rozpočet, ktorý vytvára príjmy a výdavky v danom roku.

V zmysle ustanovenia § 16, ods. 6 zákona č. 583/2004 Z. z. o rozpočtových pravidlách územnej samosprávy, v znení neskorších predpisov, sa na účely tvorby peňažných fondov pri usporiadaní prebytku rozpočtu obce podľa § 10 ods. 3 písm. a) a b) citovaného zákona **z tohto prebytku vylučujú nevyčerpané účelovo určené prostriedky, poskytnuté v predchádzajúcom rozpočtovom roku** zo štátneho rozpočtu, z rozpočtu Európskej únie alebo na základe osobitného predpisu.

Vylúčené účelové prostriedky :

* nevyčerpané prostriedky zo ŠR účelovo určené na bežné výdavky poskytnuté v predchádzajúcom rozpočtovom roku v sume 756,60 EUR a to na dopravné žiakom 1,80 EUR a dotácia na stravovanie žiakov vo výške 754,80 EUR.
* nevyčerpané prostriedky zo ŠR účelovo určené na kapitálové výdavky poskytnuté v predchádzajúcom rozpočtovom roku v sume 2 650,47 EUR a to na výmenu okien na budove ZŠ
* nevyčerpané prostriedky z fondu prevádzky, údržby a opráv podľa ustanovenia § 18 ods.2 zákona č.443/2010 Z.z. o dotáciách na rozvoj bývania a o sociálnom bývaní v z.n.p. v sume 1 211,91 EUR.
* nevyčerpané prostriedky z rozpočtového účtu školského stravovania na stravné podľa ustanovenia § 140-141 zákona č.245/2008 Z.z. o výchove a vzdelávaní a o zmene a doplnení niektorých zákonov v sume 74,31 €.

Celková výška vylúčených – účelových prostriedkov k 31.12.2019 je **4 693,29 €**

**Po vylúčení vyššie uvedených účelovo určených prostriedkov**, poskytnutých v predchádzajúcom rozpočtovom roku z prebytku rozpočtu zisteného podľa ustanovenia § 10 ods. 3 písm. a) a b) zákona č. 583/2004 Z. z. o rozpočtových pravidlách územnej samosprávy v znení neskorších predpisov, je **prebytok z bežného a kapitálového rozpočtu vo výške : 14 888,74 € .**

Prebytok rozpočtu obce zistený podľa § 10 ods. 3 písm. a) a b) je po vylúčení účelovo určených prostriedkov zdrojom rezervného fondu, prípadne iných peňažných fondov.

Prebytok rozpočtu obce alebo rozpočtu vyššieho územného celku zistený podľa prvej vety je zdrojom rezervného fondu, prípadne ďalších peňažných fondov./ § 16 ods.6 /

Podľa zákona č.583/2004 Z. z. o rozpočtových pravidlách o použití prebytku hospodárenia **rozhoduje obecné zastupiteľstvo pri prerokovávaní záverečného účtu.**

Obec v zmysle § 15 ods.4 zákona o rozpočtových pravidlách má povinnosť tvorby rezervného fondu a to vo výške schválenej poslancami OZ, najmenej však 10 % z prebytku hospodárenia.

**Výsledným zostatkom finančných prostriedkov na prerozdelenie do fondov** pri rešpektovaní § 16 ods. 6 zákona o rozpočtových pravidlách územnej samosprávy sa tak stal **prebytok v celkovej konečnej výške 14 888,74 €**

Navrhujem, aby v zmysle **§ 15 ods. 1 zákona č. 583/2004 o rozpočtových pravidlách územnej samosprávy**, podľa ktorého môže obec vytvárať peňažné fondy ktorých zdrojom je aj prebytok rozpočtu obce, bol tento prebytok použitý na tvorbu rezervného fondu podľa predloženého návrhu záverečného účtu **v celkovej výške 14 888,74 €**

**3. Bilancia aktív a pasív**

**Súvaha**, resp. **bilancia**, je prehľadné usporiadanie majetku, t. j. aktív, a zdrojov jeho krytia, t.j. pasív, v peňažnom vyjadrení k určitému dátumu. Aktíva sa uvádzajú na ľavej strane súvahy a pasíva na pravej strane súvahy.

Súvahu obec zostavuje podľa zákona č. [431](http://www.ako-uctovat.sk/ucet.php?ucet_c=431&popis=Vysledok-hospodarenia-v-schvalovani&i=177)/2002 Z. z. o účtovníctve

V zmysle tohto zákona **Súvaha** - je podvojná evidencia majetku, prostriedok na vyjadrenie stavu majetku, patrí k účtovným výkazom. Jednotlivé majetky a zdroje krytia majetku nazývame súvahové položky.

V súvahe sú premietnuté všetky pohyby / prírastky, úbytky či manká a škody / majetku ,záväzkov a pohľadávok vykázané v inventúrach preto dávajú verný obraz o stave majetku obce.

Účtovný výkaz Súvaha 1-01 obsahuje bilanciu aktív a pasív k 31.12.2019

.

Aktíva aj pasíva sú rozpísané položkovite a sú v hodnote **1 205 840,45 €.**

Bilancia aktív a pasív podľa účtovnej závierky predstavujú:

v €

|  |  |  |  |
| --- | --- | --- | --- |
| **AKTÍVA** | | **PASÍVA** | |
|  | |  | |
| **Názov** | **Skutočnosť v  €** | **Názov** | **Skutočnosť v  €** |
|  | **k  31.12.2019** |  | **k  31.12.2019** |
| **Neobežný  majetok  spolu** | **1 168 254,41** | **Vlastné  imanie** | **361 450,70** |
| z  toho: |  | z  toho: |  |
| Dlhod.  nehmotný  majetok | 0 | Oceňovacie  rozdiely | 0 |
| Dlhodobý  hmotný  majetok | 1 047 893,26 | Fondy | 0 |
| Dlhodobý  finančný  majetok | 120 361,15 | Výsledok  hospod. | 361 450,70 |
|  |  |  |  |
| **Obežný  majetok  spolu:** | **36 252,97** | **Záväzky** | **313 965,85** |
| z  toho: |  | z  toho: |  |
| Zásoby | 656,16 | Rezervy | 700 |
| Zúčt.medzi subjektami | 0 | Zučt.rozpočtu obce | 3 407,07 |
| Pohľadávky  dlhodobé | 0 | Dlhodobé  záväzky | 179 561,73 |
| Pohľadávky  krátkodobé | 13 578,33 | Krátkodobé  záväzky | 30 092,86 |
| Finančný  majetok | 22 018,48 | Bankové  úvery | 100 204,19 |
|  |  |  |  |
| **Prechodné  účty  aktív** | **1 333,07** | **Prechodné  účty  pasív** | **530 423,90** |
|  |  |  |  |
| **Majetok spolu:** | **1 205 840,45 €.** | **Imanie spolu:** | **1 205 840,45 €.** |

**Netto majetok obce k 31.12.2019 je vo výške : 1 205 840,45 € a  zodpovedá výške vlastných imanií a záväzkov t.j. 1 205 840,45 €.**

**Výška aktív a pasív je totožná čo svedčí o tom že počas roka 2019 boli zaúčtované všetky účtovné prípady**.

**Aktíva** predstavujú hodnotu majetku, zostatky finančných účtov, pohľadávky a iné, **pasíva** obsahujú stav výsledku hospodárenia, záväzky, bankové úvery a výpomoci a iné.

Bilancia aktív a pasív tvorí súčasť záverečného účtu obce a odzrkadľuje stav majetku a majetkové vzťahy obce.

**AKTIVA**

Obec Horné Semerovce oproti majetku vykázaného v roku 2018 vykazuje pokles vo výške : 32 711,78 €

A/ Neobežný majetok pokles : - 30 553,51 €

z  dôvodu odpisovania majetku. Pohyb na jednotlivých položkách je rozpísaný podrobne v poznámkach k Záverečnému účtu.

B/ Obežný majetok vykazuje pokles vo výške : - 2 835,39 €

Z dôvodu poklesu finančných prostriedkov na bankových účtoch , pokladni a na ceninách.

C/ Časové rozlíšenie t.j náklady budúcich období nárast o 677,12 €

Náklady budúcich období k 31.12.2019 boli vo výške : 1 333,07 v skladbe:

**Prechodné účta aktív**

**Účet 381 náklady budúcich období k 31.12.2019 je vo výške : 1 333,07 €**

1/ k poisťovniam:

* 121,39 Komunálna poisťovňa
* 679,24 Union poisťovňa
* 112,72 Generali poisťovňa

2/ k faktúram:

* 32,27 Ives Košice -program
* 232,11 Cleerio SK s r.o. Košice - program
* 70,00 Pavol Halanda- program
* 39,24 SOFT-GL - program
* 11,10 Slov.pošta časopisy MŠ
* 35,00 Prvá komunálna finančná –poistenie traktora

**PASIVA**

Vlastné imanie a záväzky v medziročnom porovnaní poklesli o 32 711,78 €

A/Vlastné imanie vykazujú nárast vo výške : + 4 685,43 €

Je to vlastne nevysporiadaný hospodársky výsledok z minulých rokov a výsledok hospodárenia za účtovné obdobie.

B/Záväzky - poklesli o -  39 965,38 €

Pokles je z dôvodu splácanie úverov, krátkodobých záväzkov voči soc.fondu ,zamestnacom a rôznym poisťovniam ktoré súvisia so decembrovou mzdou .

C/ Časové rozlíšenie – výnosy budúcich období nárast o + 2 568,17 €

**Prechodné účty pasív :**

**Účet 384 výnosy budúcich období k 31.12.2019 stav: 530 423,90 €**

* 1 155,76 zámocká dlažba
* 483,61 budova ZŠ
* 3 518,88 basketbalové ihrisko
* 264 054 09 budova OU
* 4 381,26 trhovisko
* 6 967,00 ZŠ parkovisko
* 105 717,72 verejne osvetlenie
* 3 929,10 múzeum
* 1 833,26 altánok pri amfiteátri
* 1 886,00 prenáj.hrob.miesta
* 105 516,00 bytovka
* 202,73 bytovka nájomné
* 5 765,46 rekoštr.strechy DP
* 12 494,95 rekonštr.KD
* 122,17 nájomné Mudr.Balážová
* 12 349,53 rekonštrukcia ZŠ okná

**Záväzky** v pasívach k 31.12 :2019 boli vo výške : **313 965,85 €**

Ich skladba je nasledovná :

|  |  |
| --- | --- |
| **Druh záväzkov voči:** |  |
| * dodávateľom | 418,00 |
| * zamestnancom | 11 815,08 |
| * poisťovniam | 7 120,91 |
| * daňovému úradu | 1 529,61 |
| * štátnemu rozpočtu | 3 407,07 |
| * bankám | 100 204,19 |
| * SF | 316,16 |
| * Prijaté preddavky / ŠJ/ | 231,61 |
| * Nevyfakturované dodávky | 3 214,90 |
| * Zákonné rezervy krátkod. | 700,00 |
| * Úver zo ŠFRB | 182 951,60 |
| * prijaté zábezpeky | 2 056,72 |

**Sociálny fond**

Tvorbu a použitie sociálneho fondu upravuje kolektívna zmluva, podľa ktorej boli finančné prostriedky i čerpané a zostatok ku koncu roka 2019 je vykázaný **316,16 €.**

|  |  |
| --- | --- |
| PS k 1.1.2019 | 344,67 |
| Prírastky - povinný prídel - 1,05 % | 1 568,06 |
| Úbytky - závodné stravovanie | 529,20 |
| - nákupné poukážky vianočné | 1 067,37 |

KS k 31.12.2019 316,16

**Prehľad o poskytnutých zárukách**

Zákonná úprava nedovoľuje obci prevziať záruku za úver poskytovaný fyzickej osobe, podnikateľovi a právnickej osobe, ktorej nie je zriaďovateľom alebo zakladateľom. Obec Horné Semerovce k 31.12.2019 neposkytla iným subjektom žiadne záruky.

**Prehľad o poskytnutých dotáciách z rozpočtu obce :**

Obec Horné Semerovce v roku 2019 poskytla zo svojho rozpočtu dotácie v súlade so VZN č.1/2012 o dotáciách, právnickým osobám, fyzickým osobám - podnikateľom na podporu všeobecne prospešných služieb, na všeobecne prospešný alebo verejnoprospešný účel.

|  |  |
| --- | --- |
| Telovýchovná jednota - bežné výdavky | 1 500,00 EUR |
| Mesto Krupina – Domček CVČ | 37,51 EUR |

Obe poskytnuté dotácie boli vyčerpané v plnej výške a  k  31.12.2019 boli vyúčtované v súlade so VZN č.1/2012 o dotáciách.

**Podnikateľská činnosť obce**

Obec podniká na základe živnostenského oprávnenia OÚ-LV-OZP-2015/004686-2 č. 402-8435.

Predmetom podnikania je:

* Kúpa tovaru na účely jeho predaja konečnému spotrebiteľovi
* Textilná výroba
* Poskytovanie služieb rýchleho občerstvenia v spojení s predajom na priamu konzumáciu
* Výroba nekovových minerálnych výrobkov z betónu, sadry a cementu.

V roku 2019 dosiahla v podnikateľskej činnosti:

Celkové náklady 16 562,43 EUR

Celkové výnosy 16 562,43 EUR

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Hospodársky výsledok 0,00 EUR**

**Prehľad o stave a vývoji dlhu**

Obec Horné Semerovce pri používaní návratných zdrojov financovania dodržiava pravidlá používania návratných zdrojov financovania podľa § 17 zákona č.583/2004 Z. z. o rozpočtových pravidlách územnej samosprávy.

Obec v zmysle ustanovenia § 17 ods. 6 zákona č.583/2004 Z.z. o rozpočtových pravidlách územnej samosprávy a o zmene a doplnení niektorých zákonov v z.n.p., môže na plnenie svojich úloh prijať návratné zdroje financovania, len ak:

1. celková suma dlhu obce neprekročí **60%** skutočných bežných príjmov predchádzajúceho rozpočtového roka a
2. suma ročných splátok návratných zdrojov financovania, vrátane úhrady výnosov a suma splátok záväzkov z investičných dodávateľských úverov neprekročí v príslušnom rozpočtovom roku **25%** skutočných bežných príjmov predchádzajúceho rozpočtového roka znížených o prostriedky poskytnuté v príslušnom roku obci z rozpočtu iného subjektu verejnej správy, prostriedky poskytnuté z Európskej únie a iné prostriedky zo zahraničia alebo prostriedky získané na základe osobitného predpisu.

**Výpočet dlhu a dlhovej služby obce Horné Semerovce**

1. **Výpočet podľa § 17 ods.6 písm. a):**

|  |  |
| --- | --- |
| **Text** | **Suma v EUR** |
| **Skutočné bežné príjmy z finančného výkazu FIN 1-12 k 31.12.2018:** |  |
| * skutočné bežné príjmy obce | **374 310,37** |
| * skutočné bežné príjmy RO | **0,00** |
| **Spolu bežné príjmy obce a RO k 31.12.2018** | **374 310,37** |
| **Celková suma dlhu obce k 31.12.2019:** |  |
| * zostatok istiny z bankových úverov | **100 204,19** |
| * zostatok istiny z pôžičiek |  |
| * zostatok istiny z návratných finančných výpomocí |  |
| * zostatok istiny z investičných dodávateľských úverov |  |
| * zostatok istiny z bankových úverov na predfinancovanie projektov EÚ |  |
| * zostatok istiny z úverov zo ŠFRB na obecné nájomné byty | **182 951,60** |
| * zostatok istiny z úveru z Environmentálneho fondu |  |
| * zostatok istiny z ........ |  |
| **Spolu celková suma dlhu obce k 31.12.2019** | **283 155,79** |
| **Do celkovej sumy sa nezapočítavajú záväzky:** |  |
| * z úverov zo ŠFRB obecné nájomné byty | **182 951,60** |
| * z úveru z Environmentálneho fondu |  |
| * z bankových úverov na predfinancovanie projektov EÚ |  |
| * z úverov ................ |  |
| **Spolu suma záväzkov, ktorá sa nezapočíta do celkovej sumy dlhu obce** | **182 951,60** |

|  |  |  |
| --- | --- | --- |
| **Zostatok istiny k 31.12.2019** | **Skutočné bežné príjmy k 31.12.2018** | **§ 17 ods.6 písm. a)** |
| 100 204,19 | 374 310,37 | **26,77%** |

Zákonná podmienka podľa § 17 ods.6 písm. a) zákona č.583/2004 Z.z. bola splnená.

1. **Výpočet podľa § 17 ods.6 písm. b) :**

|  |  |
| --- | --- |
| Text | Suma v EUR |
| **Skutočné bežné príjmy z finančného výkazu FIN 1-12 k 31.12.2018:** |  |
| * skutočné bežné príjmy obce | **374 310,37** |
| * skutočné bežné príjmy RO | **0,00** |
| **Spolu bežné príjmy obce a RO k 31.12.2018** | **374 310,37** |
| **Bežné príjmy obce a RO znížené o:** |  |
| * dotácie na prenesený výkon štátnej správy | **41 431,85** |
| * dotácie zo ŠR | **33 095,10** |
| * dotácie na podporu zamestnanosti | **25 943,77** |
| * účelovo určené dotácie a granty | **6 732,20** |
| **Spolu bežné príjmy obce a RO znížené k 31.12.2018** | **107 202,92** |
| **Spolu upravené bežné príjmy k 31.12.2018\*** | **267 107,45** |
| **Splátky istiny a úrokov z finančného výkazu FIN 1-12 k 31.12.2019 s výnimkou jednorazového predčasného splatenia:** |  |
| * 821005 | **16 471,48** |
| * 821007 | **3 946,93** |
|  |  |
| * 651002 | **2 182,53** |
| * 651003 | **1 871,27** |
| **Spolu splátky istiny a úrokov k 31.12.2019\*\*** | **24 472,21** |

|  |  |  |
| --- | --- | --- |
| **Suma ročných splátok vrátane úhrady výnosov za rok 2019** | **Skutočné upravené bežné príjmy k 31.12.2018** | **§ 17 ods.6 písm. b)** |
| 24 472,21 | 267 107,45 | **9,16%** |

Zákonná podmienka podľa § 17 ods.6 písm. b) zákona č.583/2004 Z.z. bola splnená.

**Obec Horné Semerovce má prijaté nasledovné úvery ktoré počas roka spláca rovnomerne podľa jednotlivých zmlúv.**

**1. úver**

**Banka:** Prima banka Slovensko a.s.

**Druh úveru:** Dexia Komunál eurofondy / Na rekonštrukciu budovy OcÚ /

**Rok splatnosti:** 21.1.2023

**Úroková sadzba:** revizibilná , úrokové rozpätie do 3%

**Nákladové úroky: 157,83**

**Mesačné splátky:** 126 €

**Zostatok k 31.12.2019 : 4 656,95 €**

**2. úver**

**Banka:** Prima banka Slovensko a.s.

**Druh úveru:** dlhodobý termínovaný / na rekonštrukciu ZS /

**Prvý rok čerpania:** 2014

**Rok splatnosti:** 23.09.2024

**Úroková sadzba:** celková revizibilná úroková sadzba je hodnota 12 mesačného EURIBOR+

úrokové rozpätie 3,00 % p.a.

**Nákladové úroky**: 389,93

**Mesačné splátky:** 210,00 €

**Zostatok k 31.12.2019: 11 980,00 €**

**3. úver**

**Banka:** Slovenská záručná a rozvojová banka, a.s.

**Druh úveru:** investičný / na rekonštrukciu VO /

**Prvý rok čerpania**: 2015

**Rok splatnosti:** 21.9.2019

**Úroková sadzba:** 1,9 %

**Nákladové úroky:** 41,89 €

**Mesačné splátky: 180 €**

**Zostatok k 31.12.2019: 0 €**

**4. úver**

**Banka:** Slovenská záručná a rozvojová banka, a.s.

**Druh úveru:** investičný / na rekonštrukciu VO /

**Prvý rok čerpania:** 2015

**Rok splatnosti**: 21.12.2020

**Úroková sadzba:** 1,9 %

**Nákladové úroky:** 114,88

**Mesačné splátky: 329 €**

**Zostatok k 31.12.2019: 3 953,24 €**

**5. úver**

**Banka:** Slovenská záručná a rozvojová banka, a.s.

**Druh úveru:** ŠFRB

**Prvý rok čerpania:** 2017

**Rok splatnosti:** 14.09.2057

**Úroková sadzba: 1%**

**Nákladové úroky:** 1 871,27

**Mesačné splátky: 485 €**

**Zostatok k 31.12.2019: 182 951,60**

**6. úver**

**Banka:** Slovenská záručná a rozvojová banka, a.s.

**Druh úveru:** investičný / na rekonštrukciu strechy tr. stanice a na nákup pracovných str. a traktora /

**Prvý rok čerpania:** 2018

**Rok splatnosti**: 21.05.2031

**Úroková sadzba:** 1,9 %

**Nákladové úroky:** 1 475,16

**Mesačné splátky: 577 €**

**Zostatok k 31.12.2019: 79 614,00 €**

**C. ZÁVER**

**Návrh záverečného účtu obce Horné Semerovce za rok 2019** je spracovaný v súlade s ustanovením § 16 zákona č.583/2004 Z. z. o rozpočtových pravidlách územnej samosprávy a obsahuje všetky predpísané náležitosti podľa § 16 ods. 5 tohto zákona.

Obec pri zostavení záverečného účtu postupovala podľa § 16 ods. 1 zákona č. 583/2004 Z. z. o rozpočtových pravidlách územnej samosprávy a po skončení rozpočtového roka údaje o rozpočtovom hospodárení súhrnne spracovala do záverečného účtu obce.

Obec v súlade s **§ 16 ods. 2 cit.** zákona finančne usporiadala svoje hospodárenie, vrátane finančných vzťahov k subjektom, ktorým poskytlo prostriedky zo svojho rozpočtu.

Ďalej boli usporiadané finančné vzťahy k štátnemu rozpočtu, štátnym fondom, rozpočtom iných obcí a k rozpočtu vyššieho územného celku. Predložený návrh záverečného účtu obce obsahuje povinné náležitosti podľa **§ 16 ods. 5** zákona č. 583/2004 Z. z. o rozpočtových pravidlách územnej samospráv.

Finančné usporiadanie hore uvedených vzťahov je rozpísané v Záverečnom účte obce Horné Semerovce za rok 2019 .Tabuľkový prehľad je zrozumiteľný a podrobný.

Môžem konštatovať, že všetky tieto vzťahy boli riadne vysporiadané a zúčtované **v súlade so zákonom o rozpočtových pravidlách územnej samosprávy a zákonom č 523/2004 Z.z. a rozpočtových pravidlách verejnej správy** v znení neskorších predpisov.

Konštatujem že **návrh záverečného účtu obce Horné Semerovce bol zostavený a predložený v súlade so všeobecne záväznými predpismi a obsahuje všetky zákonné náležitosti**, vrátane formálnej stránky návrhu a jeho predpísanej štruktúry.

Návrh záverečného účtu obce Horné Semerovce za rok 2019 v zmysle § 9 ods. 2 zákona č. 369/1990 Zb. o obecnom zriadení a v súlade s ustanovením § 16 ods. 9 zákona č.583/2004 Z. z. o rozpočtových pravidlách územnej samosprávy **bol zverejnený na verejnú diskusiu dňa: 18.3. 2020, spôsobom v obcí obvyklým čo je viac ako 15 dní pred jeho prerokovaním v obecnom zastupiteľstve.**

Na základe vlastného zhodnotenia môžem konštatovať že návrh záverečného účtu obce Horné Semerovce za rok 2019 je spracovaný v súlade s príslušnými ustanoveniami § 16 zákona o rozpočtových pravidlách územnej samosprávy a obsahuje všetky predpísané náležitosti podľa § 16 ods. 5 zákona. o rozpočtových pravidlách územnej samosprávy / zákon č.:583/2004 Z.z./.

Záverečnú účet je prehľadne spracovaný , vhodne doplnený tabuľkovými prehľadmi a poskytuje objektívny prehľad hospodárenia s finančnými prostriedkami obce.

Vzhľadom k tomu, že rozsah, spôsob a preukázateľnosť vedenia účtovníctva nevybočuje z požiadaviek zákona o účtovníctve a metodika účtovania je správna, odporúčam poslancom OZ v Horných Semerovciach prijať záverečný účet za rok 2019 s nasledovným výrokom:

**celoročné hospodárenie sa schvaľuje bez výhrad.**

Ing. Tureková Agnesa

HK obce Horné Semerovce

V Horných Semerovciach

dňa : 11.3.2020